
Ministru kabineta rīkojums Nr. 495
Rīgā 2022. gada 7. jūlijā (prot. Nr. 35 71. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu Kultūras ministrijai 792 723 euro apmērā, lai nodrošinātu 2022. gadā nepieciešamo finansējumu nacionālās koncertzāles projekta īstenošanai, tai skaitā:
· 1.1. 490 623 euro starptautiska metu konkursa sagatavošanai;
· 1.2. 302 100 euro, lai segtu valsts akciju sabiedrības "Valsts nekustamie īpašumi" uzturēšanas izmaksas, kuras izveidojušās saistībā ar Ministru kabineta iepriekš apstiprināto risinājumu par nacionālās koncertzāles projekta īstenošanu nekustamajā īpašumā (nekustamā īpašuma kadastra Nr. 0100 010 0042) Elizabetes ielā 2, Rīgā, un nekustamajā īpašumā (nekustamā īpašuma kadastra Nr. 0100 010 0099) Kronvalda bulvārī 6, Rīgā.
· 2. Kultūras ministrijai sagatavot un divu nedēļu laikā normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu atbilstoši šā rīkojuma 1. punktam.

	Ministru prezidenta pienākumu izpildītājs ‒ Ministru prezidenta biedrs, aizsardzības ministrs
	(paraksts*)
	A. Pabriks

	Kultūras ministra pienākumu izpildītājs ‒ Ministru prezidenta biedrs, tieslietu ministrs
	(paraksts**)
	J. Bordāns


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

